LV Eiropas Savienības Oficiālais Vēstnesis C 31/18

Pieteikuma publikācija saskaņā ar 6. panta 2. punktu Padomes Regulā (EK) Nr. 510/2006 par lauksaimniecības produktu un pārtikas produktu ģeogrāfiskās izcelsmes norāžu un cilmes vietu nosaukumu aizsardzību

2012/C 31/10

Šī publikācija dod tiesības izteikt iebildumus pret pieteikumu atbilstīgi Padomes Regulas (EK) Nr. 510/2006 (1) 7. pantam. Komisijai jāsaņem paziņojumi par iebildumiem sešu mēnešu laikā no šīs publikācijas dienas.

VIENOTS DOKUMENTS

PADOMES REGULA (EK) Nr. 510/2006

“PAPAS ANTIGUAS DE CANARIAS”

EK Nr. ES-PDO-0005-0866-11.03.2011

AĢIN ( ) ACVN ( X )

1. Nosaukums:

“Papas Antiguas de Canarias”

2. Dalībvalsts vai trešā valsts:

Spānija

3. Lauksaimniecības produkta vai pārtikas produkta apraksts:

3.1. Produkta veids:

1.6. grupa. Svaigi vai pārstrādāti augļi, dārzeņi un labība

3.2. Produkta apraksts, uz kuru attiecas nosaukums (1):

3.2.1. Vispārējs apraksts

Ar nosaukumu “Papas antiguas de Canarias” apzīmē kartupeļu bumbuļus, kas iegūti no šķirnēm, kuras audzētas Kanāriju salās un tiek dēvētas gan par senajām šķirnēm, gan arī par vietējām, tradicionālajām un/vai krāsainajām šķirnēm. Tās izaudzētas no sēklas, kas iegūta ražošanas apgabalā un kas pieder pie sugas Solanum tuberosum pasugām andigena un tuberosum, kā arī pie triploīdās Solanum chaucha hibrīdsugas; minētās sugas un pasugas Kanāriju salās introducētas līdz XX gs.

Aizsargātās šķirnes ir šādas:

Vietējais nosaukums Sinonīmi Negrita de El Hierro Papa Negra, Papa Negra de año, Papa de año Buena Moza ó Palmera Blanca Marciala Blanca, Palmera Blanca, Gobernadora Blanca, Forastera Colorada Marciala, Marciala Colorada, Palmera Colorada, Gobernadora Colorada, De Juan Niz Corralera Tijarafera Corralera Colorada Corralera Legítima Corralera Negra de La Palma Marciala Negra, Palmera Negra Negra Veteada Rayada ó Jorge Blanca y Morada Haragana De Ojo Azul Blanca Moñigo de Camello De la Tierra Azucena Negra Azucena Roja, Azucena Pintada, Azucena Oscura, Negra Azucena Blanca Bonita Negra Marrueco Negro Bonita Blanca Blanca Marrueca, Marrueca o Marroquina, Boba Bonita Colorada Marrueco/a Colorado/a, Bonita de Color, Bonita Roja Bonita Llagada Bonita Ojo Perdiz Bonita Ojo de Perdíz Bonita de Ojo Rosado, Ojo Perdiz Borralla Melonera, Montañera Colorada de Baga Colorada, Moruna, Londrera Negra Yema de Huevo Negra, Negra Ramuda, Morada o de Ojo Azul Peluca Blanca Peluquera Blanca Peluca Negra Peluqueras Negra Peluca Roja Peluca Rosada, Peluca Morada, Peluca Colorada, Peluca Encaranada, Peluquera Roja Terrenta Torrenta, Turrenta, Sietecueros, Bonita Terrenta

3.2.2. Produkta raksturīgās īpašības

3.2.2.1. Fizikāli ķīmiskās īpašības:

Proteīnu saturs lielāks par 1,5 % no svara/sausnas svara.

Sausnas saturs lielāks par 21 % un dažās audzēšanas vietās var pārsniegt 30 %.

Šā paaugstinātā sausnas satura dēļ kartupeļi pēc vārīšanas ir miltaini.

Šo kartupeļu mazais izmērs – to kalibrs ir no 1 līdz 8 centimetriem – ir ļoti svarīga fizikālā īpašība, kas ir viena no produkta īpatnībām.

3.2.2.2. Morfoloģiskās īpašības:

Kanāriju salu tipiskā vulkāniskā augsne, ko raksturo organisko vielu trūkums un liels daudzums bazalta minerālo elementu, ir ļāvusi iegūt unikālu produktu, kura specifika nosaka “Papas antiguas de Canarias” īpatnējās morfoloģiskās pazīmes:

— mizas krāsa no melni violetas līdz brūnai, arī sārta un oranža,

— mīkstuma krāsa no krēmkrāsas līdz spilgti dzeltenai. Vārot šī krāsa kļūst intensīvāka,

— forma ieapaļa, virsa nevienmērīga, tajā ir vairāk vai mazāk dziļš acojums,

— izmērs mazs vai ļoti mazs, kalibrs no 1 līdz 8 centimetriem.

3.2.2.3. Organoleptiskās īpašības:

Izskats

a) ārējais izskats: jau raksturots morfoloģisko īpašību aprakstā;

b) iekšējais izskats: pēc vārīšanas kartupeļu krāsa no gaišas krēmkrāsas līdz spilgti dzeltenai, dažkārt veidojas apļi antociānu krāsu toņos, kas var būt ļoti estētiski.

Smarža

Vārītiem “Papas antiguas de Canarias” kartupeļiem ir svaigs, maigs un viegls aromāts, kas atgādina vai nu miežu (vai kukurūzas), vai kastaņu smaržu.

Garša

Pēc vārīšanas kartupeļiem izveidojas konsistence, ko ēdot viegli var atpazīt, jo tā nav graudaina. Šī konsistence var būt miltaina, krēmīga un valkana vai krēmīga, stingra un nedaudz miltaina. Garša atgādina grauzdētus graudus un rudenī novāktus riekstus.

3.3. Izejvielas (tikai pārstrādātiem produktiem):

Nav

3.4. Dzīvnieku barība (tikai dzīvnieku izcelsmes produktiem):

Nav

3.5. Īpaši ražošanas posmi, kas jāveic noteiktajā ģeogrāfiskajā apgabalā:

Turpmāk aprakstīti īpaši ražošanas posmi, kas jāveic noteiktajā ģeogrāfiskajā apgabalā.

3.5.1. Augsnes sagatavošana un stādīšana

Sagatavojot augsni, to laikposmā no decembra līdz februārim uzar 15 līdz 20 cm dziļumā, lai nodrošinātu augsnes aerāciju.

3.5.2. Aršana

Aršana notiek ne vairāk kā divas reizes. Vispirms pietiekami ilgu laiku pirms stādīšanas veic augsnes dziļaršanu, lai veicinātu lietus ūdens uzkrāšanos augsnē. Otrreiz ar neilgi pirms kartupeļu stādīšanas.

Bumbuļi tiek ievietoti vagas dibenā 20 līdz 30 cm atstatumā viens no otra.

3.5.3. Augsnes uzrušināšana

Kad asni sasnieguši 10 līdz 15 cm augstumu, stādījumus aprauš ar zemi.

3.5.4. Ražas novākšana

Kartupeļus novāc ar rokām vai mehanizēti, kad bumbuļi sasnieguši tādu gatavības pakāpi, kas ļauj tos nogādāt uz tirdzniecības tīklu, proti, attiecīgu fizioloģisko stāvokli, ko var noteikt pēc šādām pazīmēm – auga virszemes daļas sāk dzeltēt, lapas sačokurojas un bumbuļi kļūst sausāki. Novākšanas periods ir no maija līdz augustam atkarībā no stādīšanas datuma.

3.6. Īpaši noteikumi griešanai, rīvēšanai, iepakošanai u. c.:

Iepako viendabīgās partijās jaunos un tīros iepakojumos, kas pagatavoti no atbilstoša materiāla, lai produkts labi saglabātos. Šie iepakojumi ir aizzīmogoti vai aizšūti ar šujmašīnu.

3.7. Īpaši noteikumi marķēšanai:

Produktam ir etiķetes, uz kurām obligāti un redzamā veidā norādīts Kopienas aizsargātā cilmes vietas nosaukuma logotips un ACVN norāde “Papas antiguas de Canarias”, kā arī dati, kas parasti jānorāda atbilstoši tiesību aktiem.

Kartupeļiem, kas aizsargāti ar ACVN un paredzēti patēriņam, ir numurēta etiķete vai papildetiķete, ko kontrolē pārraudzības struktūra. Tā jāuzliek, pirms produkts tiek laists apgrozībā, un tā, lai to varētu izmantot tikai vienreiz.

Uz marķējuma var norādīt arī salas nosaukumu un precīzu tās vietas nosaukumu, kurā audzēti aizsargātie kartupeļi, kā arī audzētāja vārdu un uzvārdu vai nosaukumu.

4. Precīza ģeogrāfiskā apgabala definīcija:

Ģeogrāfisko apgabalu, kurā audzē ar ACVN “Papas antiguas de Canarias” apzīmētos kartupeļus, veido zemes platības, kas piemērotas to audzēšanai Kanāriju salās, proti, vulkāniskie apgabali, kuru vidējais augstums mazāks par 1 200 metriem virs jūras līmeņa.

Kanāriju salu arhipelāgā ir septiņas salas: Jerro, Gomera, Palma, Tenerife, Fuerteventura, Grankanārija un Lansarote. Arhipelāgs atrodas iepretim Āfrikas rietumu krastam, tā koordinātas – 27° 37′ un 29° 25′ ziemeļu platuma un 13° 20′ un 18° 10′ rietumu garuma.

5. Saikne ar ģeogrāfisko apgabalu:

5.1. Ģeogrāfiskā apgabala specifika:

Ģeogrāfiskā apgabala īpašo raksturu nosaka tā ģeogrāfiskais platums, kā arī tā augsnes un klimatiskie apstākļi un reljefs. Visi šie faktori kopā ar tradicionālo agrotehniku nosaka “Papas antiguas de Canarias” kartupeļu īpašības.

Faktori, kas ģeogrāfisko apgabalu dara specifisku, ir šādi.

—

—

Augsnes, kurās tiek audzēti “Papas antiguas de Canarias” kartupeļi, (saskaņā ar ASV augšņu klasifikācijas sistēmu Soil Taxonomy) pieder pie alfisol un andisol rindas augsnēm, kas tautas valodā pazīstamas kā “mālainas augsnes” un “melnās jeb putekļainās augsnes” un raksturīgas Kanāriju salām.

“Papas antiguas de Canarias” kartupeļu audzēšanas apgabals atbilst Oleo-Rhamnatea crenulatae klimatiskajām teritorijām (Kanāriju salu siltā bioklimatiskā apgabala sklerofīlie meži un sauss, daļēji skarbs klimats temperatūras un nokrišņu ziņā) un Pruno-Laureata azoricae (Kanāriju salu siltā bioklimata lauru koku meži un pamitrs vai mitrs klimats). Šīs klimatiskās un augsnes īpašības ir noteicošie faktori “Papas antiguas de Canarias” kartupeļu audzēšanai un ražas nodrošināšanai.

—

medianías

tiempo sur

Medianías

—

plantón

Vietējās “Papas antiguas de Canarias” šķirņu kartupeļu bumbuļus Eiropā tradicionāli audzē Kanāriju salu arhipelāgā, un tas ir ne vien īpaši vērtīgs ģenētisks mantojums, bet arī daļa no etnogrāfiskā un sociālekonomiskā mantojuma, jo šo kartupeļu audzēšana ir cieši saistīta ar daudzām ierašām un paradumiem, kas raksturīgi Kanāriju salu tradicionālajām augkopības sistēmām – medianías. Turklāt šo sistēmu izmantošana veicināja attiecīgo lauksaimnieku ienākumu saglabāšanu.

Šie kartupeļi ir salu tradicionālās gastronomijas daļa; tie ir produkts, kas kalpo par Kanāriju salu virtuves kvalitātes kritēriju un ir viens no tūristu pieprasītākajiem produktiem.

5.2. Produkta specifika:

Kartupeļu “Papas antiguas de Canarias” specifiskumu nosaka to fizikāli ķīmiskās īpašības, savdabīgais ārējais izskats, sevišķās organoleptiskās īpašības, ilgais veģetācijas periods un audzēšanas veids.

— Paaugstinātais sausnas saturs tajos, kurš lielāks par 21 %, ir viena no fizikāli ķīmiskajām īpašībām, kas raksturīgas kartupeļiem, uz kuriem attiecas šis ACVN.

— Morfoloģija. Pēc apaļās un neregulārās formas, mazā izmēra (kalibrs no 1 līdz 8 cm), mizas krāsas un padziļinātā acojuma patērētājs iepērkoties viegli atpazīst šos bumbuļus kā “Papas antiguas de Canarias” kartupeļus.

— Organoleptiskās īpašības. Kartupeļu “Papas antiguas de Canarias” mizai ir raksturīgi vairāki pievilcīgi krāsu toņi: gan no melni violetas līdz brūnai krāsai, gan arī sārtos un oranžos toņos. Tos līdztekus citiem apzīmējumiem dēvē arī par “krāsainajiem kartupeļiem.” Šīs pievilcīgās krāsas ir viena no to raksturīgajām īpašībām.

Vārītiem “Papas antiguas de Canarias” kartupeļiem ir svaigs, maigs un viegls aromāts, kas atgādina miežu (vai kukurūzas) un kastaņu smaržu, kuras izteiktā noturība ir viena no pazīmēm, pēc kuras šo šķirņu kartupeļus var atšķirt no citiem. Arī to garša pēc vārīšanas ir specifiska un atgādina grauzdētus graudus un rudenī novāktus riekstus. Vārītu “Papas antiguas de Canarias” kartupeļu ēdamās daļas konsistence ir viendabīga, jo nav graudaina un ēdot ir labi sajūtama; pēc tās šie kartupeļi ir viegli atpazīstami.

— Šo kartupeļu veģetācijas periods ir ilgs, atpūtas periods ir garš, tādēļ tie, salīdzinot ar citu šķirņu kartupeļiem, labi saglabājas.

— Ar ACVN aizsargāto šķirņu bumbuļu veidošanai ir nepieciešami īsās dienas apstākļi un zema temperatūra, taču tā nekad nenoslīd zem 5 °C, pat aukstajā ziemas periodā. Tāpēc medianías ir ideāls apgabals šo kartupeļu audzēšanai.

— Produkta specifika atbilst Spānijas valsts izvirzītajiem noteikumiem 2009. gada 16. janvāraReal decreto 31/2009, ar ko nosaka patēriņa kartupeļu komerciālās kvalitātes standartus iekšējā tirgū un ar ko groza I pielikumu 1984. gada 28. novembraReal decreto 2192/1984, ar kuru nosaka kvalitātes standartu piemērošanu iekšējā tirgū laistajiem svaigajiem augļiem un dārzeņiem; ar šiem noteikumiem Spānijas valsts no šo standartu ievērošanas nepārprotami atbrīvo “Papas antiguas de Canarias” kartupeļus.

5.3. Saikne starp ģeogrāfisko apgabalu un produkta kvalitāti vai īpašībām (ACVN) vai produkta īpašo kvalitāti, reputāciju vai citām īpašībām (AĢIN):

Saikni starp ģeogrāfisko izcelsmi, produkta kvalitāti un īpašībām veido ražošanas apstākļu, jo īpaši ģeogrāfiskā platuma (no 29° ziemeļu platuma līdz 27° dienvidu platumam), kā arī norobežotā ģeogrāfiskā apgabala augsnes un klimatisko apstākļu tieša ietekme.

Kultūraugu piemērošanās vulkāniskās bazalta augsnes sausumam, vulkānisko smilšu vai vulkāniskas izcelsmes akmeņu esība, organisko vielu trūkums, kā arī Kanāriju salām raksturīgo augsnes un klimatisko faktoru kopums ir licis šīm šķirnēm ļoti labi pielāgoties videi un radīt produktu, kura specifiskumu veido 3.2.2. punktā aprakstītās morfoloģiskās, ķīmiskās un organoleptiskās īpašības.

Kanāriju salu klimatu raksturo zems nokrišņu daudzums un noteicošais kalnainais reljefs (Kanāriju salās atrodas Spānijas augstākais punkts). Vulkānisko kalnu reljefs un klimatisko apstākļu kopums rada tā dēvēto horizontālo lietu, ko izraisa termiskā inversija virs jūras līmeņa, pasātu ietekme, Kanāriju salu aukstās gaisa masas, kā arī gaisa masu plūsmas no Āfrikas kontinenta (tiempo sur). Šis horizontālais lietus mitrina tikai augsnes virskārtu, tāpēc kartupeļiem ir zems mitruma saturs, bet augsts sausnas saturs, kā arī barības vielu, pigmentu un raksturīgo aromātisko vielu koncentrācija.

Cilvēkfaktors izpaužas, ar rokām apstrādājot kartupeļus “Papas antiguas de Canarias” vai arī ļoti ierobežoti izmantojot mehanizāciju, ko nosaka augsnes īpatnības.

“Papas antiguas de Canarias” kartupeļu audzētājiem dažādās noteiktā ģeogrāfiskā apgabalā ražošanas teritorijās ir iedibinājusies tradīcija sarežģīta augkopības kompleksa ietvaros apmainīties ar sēklas kartupeļiem; šī prakse ir ļāvusi saglabāt ar ACVN aizsargātās šķirnes, kuras gadsimtu gaitā pielāgojušās vietējiem apstākļiem, līdz kļuvušas par unikālām šķirnēm. Kanāriju salās patlaban atrodas “Papas antiguas de Canarias” pirmā dīgļplazmas banka vietējās sēklas materiāla pavairošanai.

Faktori, kas veido “Papas antiguas de Canarias” kartupeļu specifisko īpašību pamatu, ir nešķirami saistīti viens ar otru, jo darbojas vienlaicīgi un dara šo produktu par tik īpašu, ka nekur citur tāda nav.

Tāpēc no visa, kas iepriekš minēts, var secināt, ka ģeogrāfiskie apstākļi (jo īpaši ģeogrāfiskais platums), reljefa un augsnes apstākļi (svarīgs šā kultūrauga audzēšanas faktors), kā arī teritorijas klimatiskie apstākļi kopā ar kultūras tradīcijām un lauksaimnieku pieredzi ir tas, kas “Papas antiguas de Canarias” piešķir no citiem kartupeļiem atšķirīgas un unikālas īpašības.

Atsauce uz specifikācijas publikāciju:

(Regulas (EK) Nr. 510/2006 5. panta 7. punkts)

http://www.gobiernodecanarias.org/boc/2011/025/006.html

(1) OV L 93, 31.3.2006., 12. lpp.